འབྲོག་པའི་ན་གཞོན་མང་ཤོས་ནི་ཞོགས་པ་མི་ལངས།ཞོགས་ཟས་མི་ཟ་བ་སོགས་ཚེ་ཅི་ཐུང་དང་།ནད་ཅི་མང་ལ་ཆེད་དུ་འབད་པ་ཨ་ན་མ་ན་རེད།དཔེར་ན་དགོང་མོ་དུས་ཚོད་གཉིས་གསུམ་ལ་མི་ཉལ།སྔ་དྲོ་དུས་ཚོད་བཅའ་བཅུའི་སྐབས་སུ་ཡང་མ་ལངས་ན་འཕྲོད་བསྟེན་གོ་ལོག་ཅི་ལ་མིན།བལ་ཡུལ་ནས་མི་ལ་དྲག་ཞན་དང་།ཕོ་མོ།རྒས་གཞོན་མེད་པ་ཀུན་ཞོགས་པ་སྔ་མོར་ལངས་ཏེ།རང་མཁོས་དཔག་པའི་ས་ཆ་ལ་དུས་ཚོད་གཅིག་ཙམ་ལུས་པོ་སྦྱོང་བཞིན་འདུགལུས་རྩལ་ར་བ་ཆེད་དུ་མེད་ན་ཡང་སོ་སོའི་ཁང་པའི་སྒོ་རུ་ལུས་རྩལ་རྩེད་མཁན་ཅི་བས་མང་པོ་འདུག་པས་ངས་འུ་ཚོའི་གོམས་གཤིས་ལ་མནོ་བསམ་བཏང་དགོས་བྱུང་།ལུས་པོའི་བདེ་ཐང་ནི་ཀུན་གྱི་རྩ་བ་ཡིན་པས་ལུས་རྩལ་ནི་བདེ་ཐང་གི་ཐབས་ཤེས་བཟང་ཤོས་ཡིན་དུས་དེ་སྣང་མེད་བྱས་པ་ནི་རང་ཉིད་ལ་གཅེས་སྤྲས་མ་ཤེས་པ་ཡིན་འདུག